OpenLLM-France/wikimedia huggingface dataset:
# Cals Frares (Tiana)

Cals Frares és una masia amb elements neoclàssics i romàntics de Tiana (Maresme) protegida com a bé cultural d'interès local.

## Descripció

És un edifici civil, es tracta d'una antiga masia transformada en casa senyorial. Té planta rectangular i l'alçat es distribueix en baixos, dos pisos, unes golfes i una coberta amb quatre vessants. Destaquen els annexos laterals, molt importants, com ara, un porxo de deu arcades sostingudes per pilars i amb elements decoratius neoclàssics com ho són les balustrades i les hídries. A la banda dreta, un accés directe duu a una petita capella.
És important assenyalar quins són els elements que formaven part de la construcció inicial: a la façana es poden veure les llindes, brancals i llindars de pedra que ja formaven part de l'antic mas, així com la porta adovellada, d'arc de mig punt, que a la reforma posterior fou coberta per un balcó amb balustrades suportat per columnetes de ferro colat.
Cal destacar, a la decoració, el frontó o coronació de la façana realitzat amb terra cuita, que representa motius vegetals que envolten un rellotge de sol. Damunt de totes les finestres ho a garlandes pintades i amb elements florals.

### Capella

Edifici religiós d'ús particular, de planta rectangular i una sola nau. El coronament ha quedat dins un mur més alt degut a la construcció d'un passatge directe entre la casa i la capella. Aquest coronament curvilini que combina les línies còncaves i convexes és l'únic element que dona una mica de dinamisme i ritme a la petita construcció.
La porta d'entrada presenta la llinda i els brancals de pedra. Al bell mig de la façana hi ha una finestra ovalada i a ala part superior es pot veure una empremta circular sense que en l'actualitat s'hi distingeixi res a l'interior. Possiblement del segle xviii i actualment en desús.

## Història

És probable que la reforma dati de principis del segle xix o almenys, la tanca exterior de ferro fou realitzada l'any 1848. El nom que rep la casa és degut, en un moment donat de l'evolució de l'edifici, un cop transformat, s'hi estigueren uns frares. Avui dia, la propietària no hi va mai, i els masovers s'hi estan en una petita casa lateral.

## Referències

* 1 2 3 4 5 6 7 «Cals Frares». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# Calreticulina

La calreticulina és una proteïna resident al reticle endoplasmàtic rugós. Es tracta d'una lectina (proteïna de reconeixement de glúcids) amb funció de xaperona, ja que ajuda al correcte plegament de les proteïnes. La calreticulina té una mida aproximada de 400 residus, i és l'homòloga soluble de la calnexina. Té un domini de reconeixement de sucres similar al de la concanavalina A, i un domini amb el qual s'uneix a la proteïna ERp57. La calreticulina requereix cations Ca$^{2+}$ per al seu funcionament.

## Funció

La funció de la calreticulina és retenir les proteïnes en procés de plegament al reticle endoplasmàtic rugós (RER), de forma que s'evita la seva degradació o el seu trasllat prematur a l'aparell de Golgi. La calreticulina s'uneix a l'oligosacàrid monoglucosilat de les glicoproteïnes que no estan completament plegades. Mentrestant, la proteïna es comença a plegar. Aquí intervé les protein disulfur isomerases (PDI), com la ERp57, que catalitzen la formació de ponts disulfur. Posteriorment, la proteïna es desprèn i s'elimina un residu de glucosa. Si està ben plegada, s'eliminaran 3 residus glucosil més i la proteïna serà transportada a l'aparell de Golgi. Si no, la proteïna glucosil-transferasa, que només reconeix proteïnes mal plegades, torna a afegir un residu de glucosa. D'aquesta forma, la calreticulina o la calnexina la poden tornar a reconèixer i el cicle comença de nou.

## Referències

* 1 2 3 GRCh38: Ensembl release 89: ENSG00000179218 - Ensembl, May 2017
* 1 2 3 GRCm38: Ensembl release 89: ENSMUSG00000003814 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
* 1 2 3 Voet, Donald; Voet, Judith G. BIOQUÍMICA (en castellà). 3ª edición. Buenos Aires: Editorial Médica Panamericana, 2006. ISBN 950-06-2301-3.
* 1 2 Stryer, Lubert; Berg, Jeremy M.; Tymoczko, John L. BIOQUÍMICA (en castellà). 5ª edición. Barcelona: Editorial Reverté, S.A., 2003. ISBN 84-291-7584-9.
* ↑ Oliver, Jason D.; et. al. «ERp57 Functions as a Subunit of Specific Complexes Formed with the ER Lectins Calreticulin and Calnexin». Molecular Biology of the Cell, 10, 1999, pàg. 2573-2582.
# Campionat de Catalunya de kàrting

El Campionat de Catalunya de kàrting és la màxima competició d'aquesta modalitat que es disputa a Catalunya. Organitzat per la Federació Catalana d'Automobilisme (FCA) com a mínim des de 1973, el campionat inclou curses celebrades en diferents indrets del país i es disputa en diverses categories, establertes en funció de l'edat dels participants.

## Palmarès

Font:
    A 5 de desembre de 2016
| Any | Nacional | Promoció | Júnior | Sènior |
| 1973 | Jaume Torrent | - | - | - |
| 1974 | ? | - | - | - |
| 1975 | Fermí Vélez | - | - | - |
| 1976 - 1978: Sense dades |||||
| 1979 | - | Pere Llinàs | Frederic Fargas | Massimo Ferrando |
| 1980 - 1981: Sense dades |||||
| 1982 | - | Mariano Molina | Carlos Gil | Angel Arnaudas |
| 1983 | Gaspar Colomer | Felipe de Blaye | Mariano Molina | Carlos Gil |
| 1984 - 1987: Sense dades |||||
| 1988 | Marc Gené | - | Sergi Giró | Pedro Hiltbrand |
| 1989 | José Antonio Lara | - | David Bosch | - |
| 1990 - 2016: Sense dades |||||

### Notes

* ↑ El 1979 hi hagué també campionat en categoria de 250cc, guanyat per Pere E. Montaña.
* ↑ El 1982 hi hagué també campionat en categoria de 250cc, guanyat per Sebastià Llevadot.
* ↑ El 1989 hi hagué també campionats en categoria Iniciació, Cadets i Internacional, guanyats respectivament per Antonio de Dios, Abraham Ros i Carlos Gil.

## Referències

* ↑ Del Arco, Javier; Arderiu, Miquel; Montero, Xavier; Camp, Jordi. «Apèndix. El llibre d'or de l'automobilisme a Catalunya». A: Història de l'automobilisme a Catalunya. Barcelona: Planeta, 1990, p. 289-295. ISBN 84-320-6249-9.
* ↑ «Jaime Torrent». enciclopedia.cat. GEC - Enciclopèdia de l'esport català. [Consulta: 9 juny 2016].

## Enllaços externs

* Lloc Web oficial
# Caney (Kansas)

Caney és una població dels Estats Units a l'estat de Kansas. Segons el cens del 2000 tenia 2.092 habitants.

## Demografia

Segons el cens del 2000, Caney tenia 2.092 habitants, 850 habitatges, i 574 famílies. La densitat de població era de 673,1 habitants per km².
Dels 850 habitatges en un 35,4% hi vivien nens de menys de 18 anys, en un 52,8% hi vivien parelles casades, en un 11,3% dones solteres, i en un 32,4% no eren unitats familiars. En el 30,1% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,03.
Per edats la població es repartia de la següent manera: un 28,6% tenia menys de 18 anys, un 7% entre 18 i 24, un 27,4% entre 25 i 44, un 19,8% de 45 a 60 i un 17,2% 65 anys o més.
L'edat mediana era de 36 anys. Per cada 100 dones de 18 o més anys hi havia 82,1 homes.
La renda mediana per habitatge era de 31.316 $ i la renda mediana per família de 40.000 $. Els homes tenien una renda mediana de 29.833 $ mentre que les dones 22.917 $. La renda per capita de la població era de 17.578 $. Entorn del 6,1% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Caney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Caney». American Fact Finder. Oficina del Cens dels Estats Units, 12-01-2010.
# Can Font del Pla (Sant Julià de Ramis)

Can Font del Pla és una masia del municipi de Sant Julià de Ramis (Gironès) protegida com a bé cultural d'interès local.

## Descripció

És una masia de planta baixa, on hi ha els cellers i les quadres, pis, on hi ha l'habitatge i la masoveria, i golfes, on hi ha la sala. Era una estructura senzilla coberta a una vessant a la que se li van anar afegint cossos. N'hi ha un a doble vessant, del segle xviii la part posterior, un altre del segle xix a una vessant adossat a la part dreta, així com arcs i terrats a façana. A migjorn se li afegí una pallissa d'una vessant i un pilar rodó on la seva meitat és una terrassa de la masia.
L'entrada és a la façana est per la part antiga. A la cantonada de l'entrada hi ha una finestra-balcó amb guardapols renaixentista (segle xvi) amb la inscripció «JAUME FONT 1595». A l'est hi ha obertures amb llindes planes i la inscripció de la data de 1635. Els balcons-terrasses són de rajol, d'arc rebaixat i barana de rajol. És de tres crugies, amb la sala del cos central com a centre. Darrere hi ha la cuina, la llar i la masoveria, i als laterals hi ha les cambres.

## Història

Les dates a les llindes són 1595 i 1635. El 1918 va ser venuda a Xifré Pérez, que la restaurà.

## Referències

* 1 2 3 4 5 «Can Font del Pla». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 novembre 2015].
# Can Font de la Muntanya

Can Font de la Muntanya és un conjunt d'edificis del municipi de Sant Julià de Ramis (Gironès) protegit com a bé cultural d'interès local. És un conjunt format entorn d'un pati tancat, amb entrada a migjorn a través d'una porta solar amb una finestra al damunt de llinda plana inscrita (1561), guardapols recte i motllures de quart de canya i escairades. Hi ha diferents cossos construïts en èpoques diferents.

## Descripció

El cos de l'entrada, cobert a doble vessant, és de planta baixa i pis. A més de la porta hi ha una finestra cantonera de trencallums quadrat i llinda plana inscrita (1612). A l'oest, perpendicularment a la façana hi ha un cos de planta baixa i pis a una vessant i amb dues finestres de llinda plana (1595-1615). Té una volada de teules de 7 filades, alternant de serra planes i de teula girada. Adossat a aquest cos n'hi ha un altre d'una sola vessant, de planta baixa i pis i badius d'arcs rebaixats (2 a l'est i dos a sud), finestra de llinda plana i dos contraforts al mur sud. L'aparell és maçoneria vista i a la resta de la casa és arrebossada. Els murs del pati són del segle xix. Hi ha un rellotge de sol esborrat damunt un arrebossat d'estuc de pedres.

## Història

S'hi observen diverses dates. A la llinda porta entrada hi diu "J H S RAFEL GUILLVHIETA FETZ LA FINESTRA 1561". A la llinda de les finestres cantoneres s'hi pot llegir " 1 MIGUEL 6 - 1 GUILLA 2", i a la llinda de les finestres de l'ala oest hi ha escrit "1595" i "1615".

## Referències

* 1 2 3 4 5 «Can Font de la Muntanya». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 novembre 2015].
# Cantó de Montrejau

El cantó de Montrejau (Montréjeau, en francès) és un cantó francès del departament de l'Alta Garona, a la regió d'Occitània. S'inclou al districte de Sent Gaudenç, format per 17 municipis i el cap cantonal del qual és Montrejau.

## Municipis

* Montrejau
* Ausson
* Clarac
* Vièlanava de Lecussan
* Pontlat e Talhaborg
* Sent Blancat
* Eras Bòrdas d'Arribèra
* Eras Torrelhas
* Eth Cunh
* Francavièla
* Lodet
* Lecuçan
* Cuguron
* Belestar
* Bodrac
* Casarilh e Tamborés
* Sedelhac

## Vegeu també

* Cantons de l'Alta Garona
# Cantó de Creil-Sud

El cantó de Creil-Sud és una divisió administrativa francesa del departament de l'Oise i del districte de Senlis. El cap cantonal és Creil i agrupa 1 municipi.

## Composició

El cantó de Creil-Sud té un únic municipi i té 27 835 habitants (2007).
* Creil: 27 835 habitants.

## Història

El Cantó de Creil-Sud fou creat el 1973 amb la divisió de l'antic cantó de Creil.
Llista dels consellers generals successius :
| Data d'elecció | Identitat | Partit | Qualitat |
| 1945-1973 | M. Fournier | SFIO després PS | |
| 1973-1982 | Jean Anciant | PS | Diputat |
| 1982-1994 | Jean-Pierre Fontaine | PS | |
| 1994-2001 | Isabelle Mifsud-Maupin | PS | Metgessa |
| 2001-… | Jean-Claude Villemain | PS | Jubilat |
| les dades anteriors no són pas conegudes ||||

## Vegeu també

* Cantons de l'Oise
* Creil

## Notes

* ↑ La part del municipi que està en aquest cantó té 27 835 habitants.
# Canon EOS 7D Mark II

La Canon EOS 7D Mark II és una càmera rèflex digital APS-C fabricada per Canon. Aquesta, va ser anunciada el 15 de setembre de 2014 amb un preu de venta suggerit de 1.499€ només cos.
Aquest model va substituir a la Canon EOS 7D.
Aquesta gamma de càmeres rèflex, és l'única anomenada amb un sol dígit que incorpora un sensor d'imatge APS-C.

## Característiques

Les seves característiques més destacades són:
* Sensor d'imatge CMOS de 20,2 megapíxels
* Processador d'imatge DIGIC 6
* 65 punts d'autoenfocament en creu
* Dual Píxel amb detecció de cara
* Disparo continu de 10 fotogrames per segon
* Sensibilitat ISO 100 - 16.000 (ampliable fins a H1: 25.600 i H2: 51.200)
* Gravació de vídeo: Full HD 1080p fins a 50/60 fps
* Gravació de vídeo time lapse a Full HD 1080p
* Pantalla LCD de 3,0" d'1.040.000 píxels
* Adaptador Wi-Fi en forma de targeta SD (W-E1)
* Bateria LP-E6N
* Entrada de Jack de 3,5mm per a micròfons externs o gravadores i entrada d'auriculars
* Protecció contra esquitxades i pols

## Diferències respecte a la 7D

* Més resolució: 20,2 megapíxels, en lloc de 18 megapíxels
* Enfocament: 65 punts AF en creu, en lloc de 19 punts AF en creu
* Sensibilitat ISO ampliable: Fins a ISO 51.200, en lloc de 12.800
* Processador: Digic 6, enlloc de Digic 4
* FPS: 10 fps, en lloc de 8 fps
* Gravació de vídeo: 1080p a 50/60 fps, en lloc de 1080 a 25/30 fps
* Millor pantalla LCD: Pantalla d'1.040.000 píxels, en lloc de 921.600 píxels
* Transmissió WI-Fi (amb targeta SD) que la seva predecessora no tenia

## Premis

El 2015 la 7D Mark II va guanyar el premi a la càmera de l'any del Japó.
El mateix any aquesta càmera, també va guanyar el premi de Technical Image Press Association (TIPA), com a millor càmera rèflex per experts.

## Inclòs a la caixa

* Càmera EOS 7D Mark II
* Bateria LP-E6N
* Carregador de bateria LC-E6E
* Ocular EG
* Cable d'interfície IFC-150U II (USB 3.0)
* Corretja ampla
* Adaptador Wi-Fi en forma de targeta SD (W-E1)
* CD EOS Digital Solution

## Accessoris compatibles

* Tots els objectius amb muntura EF / EF-S
* Flaixos amb muntura Canon
* Micròfons amb entrada de Jack 3,5 mm
* Auriculars amb entrada de Jack 3,5 mm
* Targetes de memoria SD, SDHC i SDXC
* Cable mini HDMI (tipus C)

## Referències

* ↑ «Canon EOS 7D Mark II. Ficha Técnica» (en castellà). Todo fotografia.
* ↑ «Canon 7D Mark II, análisis» (en castellà). Xataka foto.
* ↑ «Cuerpo Canon EOS 7D Mark II y adaptador Wi-Fi W-E1» (en castellà). Canon Store.
* ↑ «Canon EOS 7D vs Canon EOS 7D Mark II» (en castellà). Versus.
* ↑ «Camera GP2015 Japan» (en anglès). Camera Journal Press Club Japan.
* ↑ «Canon logra cuatro galardones en los Premios TIPA 2015» (en castellà). Foto DNG.
# Canon EOS 77D

La Canon EOS 77D és una càmera rèflex digital APS-C fabricada per Canon. Aquesta, va ser anunciada el 14 de febrer de 2017 amb un preu de venta suggerit de 919€ només el cos, de 1019,99€ amb l'objecitiu Canon EF-S 18-55 mm f/4-5,6 IS STM i de 1319,99€ amb l'objectiu Canon EF-S 18-135 mm f/3,5-5,6 IS USM.
És coneguda com a EOS 9000D al Japó i EOS 770D a la Xina continental.
Segons la filial nord-americana de Canon, la càmera "representa una nova categoria de càmeres EOS amateurs avançades, un pas per sobre de la sèrie Rebel (EOS XXXD)". Tanmateix, varis revisors van considerar que el 77D formava part de la línia Rebel a tots els efectes pràctics.

## Principals característiques

Les seves característiques més destacades són:
* Sensor d'imatge CMOS APS-C de 24,2 megapíxels
* Processador d'imatge DIGIC 7
* 45 punts d'autoenfocament en creu
* Dual Píxel amb detecció de cara
* Disparo continu de 6 fotogrames per segon
* Sensibilitat ISO 100 - 25600 (ampliable fis a H: 51200)
* Gravació de vídeo: Full HD 1080p fins a 50/60 fps
* Pantalla LCD de 3,0" d'1.040.000 píxels abatible i tàctil
* Estabilitzador digital de 5 eixos
* Connexió Bluetooth i Wi-Fi
* Bateria LP-E17
* Entrada de Jack de 3,5mm per a micròfons externs o gravadores

## Diferències respecte a la 80D

Al ser una línia nova de Canon, la càmera més comparable amb ella és la Canon EOS 80D:
* Processador d'imatge: Digic 7, en lloc de Digic 6
* Estabilitzador d'imatge electrònic, que l'EOS 800D no incorpora
* Sensibilitat ISO ampliable: Fins a ISO 51.200, en lloc de 25.600
* Menys rapidesa en ràfega: 6 fps, en lloc de 7 fps
* Menys velocitat màxima d'obturador: 1/4000s en lloc de 1/8000s
* Menor camp visual del visor: 95% de cobertura amb 0,82 x, en lloc de 100% amb 0,95 x
* Bateria amb capacitat per realitzar fins a 600 fotografies, en lloc de 960
* L'EOS 800D incorpora una millor protecció contra el clima

## Premis

L'European Imaging and Sound Association (EISA) va atorgar el premi com a la millor càmera de consum 2017-18.

## Accessoris compatibles

* Tots els objectius amb muntura EF / EF-S
* Flaixos amb muntura Canon
* Micròfons amb entrada de Jack 3,5 mm
* Targetes de memoria SD, SDHC i SDXC
* Cable mini HDMI (tipus C)

## Referències

* ↑ Carnathan, Bryan. «Canon EOS 77D Review». The-Digital-Picture.com. [Consulta: 18 febrer 2017].
* ↑ «Canon EOS 77D Review» (en anglès). Dpreview.
* ↑ «Canon EOS 77D, toda la información y toma de contacto con la nueva réflex avanzada» (en castellà). Xataka foto.
* ↑ «Canon EOS 77D y EOS 800D: las nuevas réflex canonistas de gama media ya son oficiales» (en castellà). Photolari.
* ↑ «Canon EOS 77D vs Canon EOS 80D» (en castellà). Versus.
* ↑ «Canon reconocida como líder en su categoría en los premios EISA 2017» (en castellà). Foto DNG.
# Can Pebrot de Millars

Can Pebrot de Millars és una obra de Madremanya (Gironès) protegida com a Bé Cultural d'Interès Local.

## Descripció

El mas de Can Pebrot era conegut anteriorment com a Mas Deportós. Se situa a Millàs, al terme municipal de Madremanya a la comarca del Gironès.
El mas es troba davant del castell, l'element més important de Millàs juntament amb la capella de Sant Iscle i Santa Victòria. Es pot veure amb facilitat des de la carretera local que uneix Bordils amb Monells.
Es tracta d'una construcció aïllada de tres plantes, planta baixa i dos plantes pis, que també inclou altres estructures amb finalitat d'emmagatzematge. De fet, l'estructura del mas partia d'un nucli central al segle xv, però se li va anar afegint estances a mesura que van ser necessàries pel creixement de l'immoble. Sembla que en un primer moment estava conformat per tres crugies en sentit nord-sud i dues en sentit est-oest. La primera ampliació correspondria a les estances laterals del costat est, que formen un cos amb dues plantes.
La coberta, a dos aiguavessos, és de teula àrab i els murs estan fets amb maçoneria. Destaquen les obertures de les golfes, pròpies d'aquestes construccions. La resta d'obertures estan emmarcades per pedra tallada.

## Història

La masia va mantenir el seu funcionament agrícola fins a finals dels anys vuitanta. Els masovers varen dedicar l'espai a altres activitats econòmicament més rendibles com la llenya i el carbó.

## Referències

* 1 2 3 4 5 «Can Pebrot de Millars». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 maig 2019].
# Capelleta de la Mare de Déu del Carme

La Capelleta de la Mare de Déu del Carme és una obra de la Ràpita (Montsià) protegida com a Bé Cultural d'Interès Local.

## Descripció

Al barri mariner, al parament exterior d'una casa típica, es troba la fornícula, a l'altura del forjat del primer pis. D'arc rebaixat i petites motllures a sota i a sobre, essent de rajola amb dos petites mènsules la primera.
L'interior està pintat amb blau i l'emmarcament de fusta també. La imatge de guix policromat mostra la verge i el nen.

## Història

La imatge fou restituïda després de la guerra civil (1936-39). La verge de la cinta gaudeix de gran devoció popular a la zona.

## Referències

* 1 2 3 «Capelleta de la Mare de Déu del Carme». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Can Russus

Can Russus és un edifici construït per a ser una escola, que després va passar a ser una sala de festes i a principis del segle XXI és un habitatge de Riudarenes (Selva). L'edifici és una obra inclosa a l'Inventari del Patrimoni Arquitectònic de Catalunya.

## Descripció

Es tracta d'un edifici de construcció nova, format per una planta rectangular, amb un pis superior i unes golfes. La teulada és a dues vessants amb teula àrab i cornisa típica catalana. A la planta baixa hi ha cinc finestres, la majoria protegides per reixes de ferro i només una d'elles amb brancals, ampit i llinda de pedra, possiblement reaprofitada de l'antiga masia. La porta d'entrada és també amb llinda de pedra. Al pis superior hi ha un petit balcó a l'esquerra, amb barana de ferro i la resta de les obertures són finestres senzilles. Destaca el gran finestral amb arcada de les golfes, formant un arc de punt rodó amb sortida i balcó de barana de ferro. La part posterior de la casa és sense obertures, amb la paret arrebossada, i hi ha un gran espai descampat.

## Història

Aquest edifici era una antiga masia. Hi havia hagut la botiga de queviures del poble així com la barbaria de l'Esparra. Cap a 1982 la va comprar l'aqruitecte Manuel Nuñez que la va reconstruir totalment però mantenint l'estructura original.

## Referències

* 1 2 «Can Russus». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Carollia

Carollia és un gènere de ratpenats de la família dels fil·lostòmids.
Les espècies d'aquest gènere es troben a les regions tropicals de Sud-amèrica i de Centreamèrica però no a les illes del Carib (llevat de Trinitat i Tobago).

## Taxonomia

* C. benkeithi
* Ratpenat cuacurt sedós (Carollia brevicauda)
* Ratpenat cuacurt d'Allen (Carollia castanea)
* Carollia colombiana
* Carollia manu
* C. monohernandezi
* Ratpenat cuacurt de Seba (Carollia perspicillata)
* Carollia sowelli
* Ratpenat cuacurt de Hahn (Carollia subrufa)

## Referències

* ↑ Entrada «Carollia» de la Paleobiology Database (anglès)
* ↑ Carollia a Mammal Species of the World (MSW) (anglès)
* ↑ Distribució geogràfica
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Canadella

Una canadella o setrill de missa és una gerra petita utilitzada a la missa per a portar l'aigua o el vi que es fan servir en la consagració. Les canadelles actuals han reemplaçat les antigues àmfores que, amb el nom de hama o àmula servien per a rebre i portar els calzes el vi que els fidels oferien en la missa. Sovint eren boniques gerres de metall decorades amb riquesa. D'altres es feien de vidre o de fang. La forma reduïda de les setrilleres actuals data, si més no, del segle xii.

## Referències

* ↑ canadella a Optimot